Fitch Ratings birti í gær mat á lánshæfi ríkissjóðs . Lánshæfiseinkunnir eru óbreyttar langtímaeinkunnir í innlendri og erlendri mynt standa í A og skammtímaeinkunnir eru óbreyttar í F1 + . Horfur eru stöðugar . Í fréttatilkynningu Fitch segir að A lánshæfiseinkunn ríkissjóðs endurspegli m.a. háa landsframleiðslu á mann og góða stöðu ríkisfjármála . Stærð hagkerfisins og takmarkaður fjölbreytileiki útflutnings draga einkunnina hins vegar niður . Þá segir í tilkynningunni að verulegur bati á efnahagsreikningi hins opinbera , studdum varfærinni stefnu í opinberum fjármálum , ásamt frekari bata í ytri stöðu og viðnámsþrótti hagkerfisins til að bregðast við ytri áföllum , gæti síðar leitt til hærri lánshæfiseinkunnar . Viðvarandi og skarpari niðursveifla en gert er ráð fyrir með tilheyrandi áhrifum á bankakerfið , ásamt verulegu fjármagnsútflæði sem ógnað gæti fjármálastöðugleika , gæti leitt til lægri lánshæfiseinkunnar . Smelltu hér til þess að sjá nánar . Á að leyfa áfengisauglýsingar í fjölmiðlum ?